ming030890/wiki-yue-high-quality huggingface dataset:
港鐵車站一覽

呢個表列出所有港鐵嘅車站，包括鐵路車站同埋昂坪360車站，並按路綫嘅落成先後排序。輕鐵車站已經喺香港輕鐵車站一覽列出。部份路綫亦有起緊、計劃緊同建議緊嘅車站，起緊嘅車站會展示佢公佈嘅套色，計劃緊同埋建議緊嘅車站就以灰色表示。

車站代碼
港鐵公司為旗下港鐵系統所有車站同埋路綫都編配3個字母長度嘅英文字母代碼。喺呢個表嘅車站名一項嘅英文車站名之後有括號列出車站代碼。車站代碼以英文名稱作簡寫。大致取碼方式如下：
四個字：取首三個字嘅頭一個字母，例子：尖東取ETS（East Tsim Sha Tsui）。
三個字：取每個字嘅頭一個字母，例子：長沙灣取CSW（Cheung Sha Wan）。
兩個字：取第一個字嘅首兩個字母同第二個字嘅首個字母，例子：柴灣取CHW（Chai Wan）。
一個字：取該字嘅頭三個字母，例子：金鐘取ADM（Admiralty）。
特別例子：前地鐵車站嘅代碼最後嘅字母唔會以L結束，避免同路綫（Line／Link）混淆，共有兩個特例：調景嶺取TIK（Tiu Keng Leng，而非TKL）同埋寶琳取POA（Po Lam，而非POL）。然而，前九鐵車站就唔受以上規則限制，例子：元朗取YUL（Yuen Long）。
每一個車站代碼都只會代表一個車站，所以如果有衝突嘅話，就唔會根據上述原則取碼，而會用另一方式取碼，有關取碼方式就以「註」項列出。車站代碼可以喺列車服務時間表嘅網址上查閱；未落成嘅車站或規劃緊嘅車站，就依鐵路發展策略2000嘅代碼。

中同埋重型鐵路系統
根據港鐵公司刊物《港鐵乘客指南同八達通卡車費表》，經轉化後引述港鐵系統由東鐵綫、觀塘綫、荃灣綫、港島綫、東涌綫、將軍澳綫、屯馬綫同埋迪士尼綫共8條市區綫組合而成。
下列灰色車站名係起緊同埋建議緊車站，以及喺「我們未來的鐵路」 第一階段（2012年）同埋第二階段（2013年）公眾諮詢緊建議嘅車站。（為咗簡化呢頁，呢個表只包含已有路綫同埋興建緊路綫同埋佢延綫涉及嘅建議緊車站，而唔包括新建議路綫，例北環綫同埋屯門至荃灣沿海鐵路，詳情可參考相關文章。）

東鐵綫
東鐵綫目前有16個車站。會展同埋金鐘站係沙中綫嘅一部份，而沙中綫落成時紅磡站將另建新月台。喺原本嘅沙中綫計劃中，係以中環南站為東鐵綫新嘅南行終點站，但最後因選址同埋地質問題而暫緩興建。因此，東鐵綫新嘅南行終點站暫時會設喺金鐘站。另外，呢條綫未來亦會計劃增設古洞站同埋白石角站。

觀塘綫
觀塘綫係荃灣綫落成前喺修正早期系統，前地鐵系統中最早通車嘅一段，全綫共17個車站。

荃灣綫
荃灣綫係一條由中環至荃灣站嘅鐵路綫，全線16個站。

港島綫
港島綫位於香港島，有17個車站。

東涌綫同埋北港島綫
東涌綫由東涌站前往香港站，全綫目前共8個車站。未來計劃延長路綫至添馬站，該站重會計劃成為東涌綫嘅終點站同埋同將軍澳綫轉乘嘅轉車站。但係有關建議重討論緊，暫未有落實時間表。另外，政府喺2012年展開「東涌新市鎮擴展研究」，探討東涌嘅未來發展，於2013年嘅「我們未來的鐵路」 第二階段公眾諮詢被重新提出興建東涌東站同埋東涌西站。但係有關建議重討論緊，暫未有落實時間表。

機場快綫
機場快綫係一條機場鐵路，而唔係一條通勤鐵路綫，所以佢嘅收費比其他綫高，但佢嘅速度亦比其他綫快（時速達135公里）。全綫同東涌綫一同建造，共有5個站。

將軍澳綫
將軍澳綫主要服務將軍澳新市鎮，喺2002年通車，全線共有8個車站。呢條綫於將軍澳站分為兩部份：坑口至寶琳段同埋康城段，並實行3+1分配安排。未來計劃呢條綫延長至銅鑼灣北、會展和添馬。當中，添馬站會計劃成為將軍澳綫嘅終點站同埋同東涌綫轉乘嘅轉車站。

屯馬綫
屯馬綫連接馬鞍山新市鎮至屯門，由烏溪沙前往屯門一共27個車站。於2013年嘅「我們未來的鐵路」 第二階段公眾諮詢提出興建屯門南站同埋洪水橋站嘅可行性。但係有關建議重討論緊，暫未有落實時間表。

迪士尼綫
迪士尼綫連接欣澳至迪士尼，全程只有2個車站，係一條無人駕駛鐵路。以往設有迪士尼綫全日通，但係喺2011年7月15號起因銷量問題停售。

南港島綫（東段已落成，西段建議緊）
南港島綫將連接香港南區，分為東段同埋西段。
高鐵香港段
呢條高鐵線路喺2018年通車，係廣深港高鐵中嘅一段。佢唯一喺香港嘅車站係香港西九龍站。

昂坪360
昂坪360曾喺2007年6月11號發生纜車墮下事故，有關系統一直暫停營運，直至2007年12月31號重新啟用纜車系統。下面列出昂坪360系統嘅兩個車站。

輕鐵
睇香港輕鐵車站一覽。
土瓜灣站

土瓜灣站（粵拼：to4 kwa4 wan4 zaam6；英文：To Kwa Wan Station）係香港港鐵屯馬綫嘅車站，喺土瓜灣馬頭圍道落山道同江蘇街之間，喺2021年6月27號正式啟用。
土瓜灣站起緊嗰陣本嚟叫「馬頭圍站」，但個站根本就唔近馬頭圍，反而喺正土瓜灣中心地帶，所以最後改名做土瓜灣站。

歷史
根據九廣鐵路公司（九鐵公司/九鐵）
 對沙中綫的最終方案，本站會和原計劃中嘅宋皇臺站合併（當時分別稱為「馬頭圍站」同「土瓜灣站」），並命名為馬頭角站。但在2007年7月嘅運輸及房屋局合併方案建議中，重新建議採用原來方案，分別興建本站及宋皇臺站。
由於取消啟德發展區填海計劃，啟德段走綫被大幅修改。2009年5月21日，香港多份報章報導港鐵推出馬頭圍至啟德一段走綫之修訂方案，本站將改設於馬頭圍道落山道遊樂場及土瓜灣市政大廈暨政府合署對出位置。
2021年2月16日，屯馬綫一期列車由當日起來回烏溪沙同紅磡站進行營運測試，列車會繼續喺烏溪沙同啟德站之間載客。往啟德列車將於到達啟德站1號月台後清客，然後不載客繼續駛去紅磡站方向， 中途途經本站，最後在紅磡站新建月台折返往烏溪沙站方向，並於啟德站2號月台起載。

車站命名
此站原計劃名為「馬頭圍站」，2010年11月，政府憲報刊登嘅沙田至中環線鐵路方案中，則繼續顯示其原稱馬頭圍站。以其所在的馬頭圍道而得名，唯車站實際上遠離馬頭圍邨，加上鄰接嘅宋皇臺站更接近馬頭圍邨，以馬頭圍作為車站名稱並唔能達至指向作用，更被區內人士指出將會誤導乘客同公眾，引起爭議。
2017年9月，於港鐵尖東站舉辦招聘會所展示的全港鐵路路線圖上，本站獲標示為土瓜灣站，唯港鐵回覆查詢指出有關資料僅是港鐵用作內部參考用途，未能作實。
2017年11月，政府宣布此站定名為土瓜灣站，令車站名稱更符合其所在位置同地理環境。運輸及房屋局常任秘書長（運輸）黎以德指出，為了回應地區同議會嘅訴求，決定將本站定名為土瓜灣站，期間又留意不少地區人士表示希望車站能夠反映有關宋朝古蹟嘅特色，因此政府決定將原稱「土瓜灣站」嘅車站更名為宋皇臺站，並希望這兩個車站名稱更能反映地區嘅特色，同讓沙中綫鐵路更能融入社區。

通車前開放日
港鐵於2021年6月12日舉行本站開放日。開放日分為六個參觀時段，每個時段有兩百張入場券，每張券可供四位市民入場，全日吸引了約2,600名市民到場參觀。
開放日吸引大約2,600名市民到場參觀（2021年6月）
車站大堂有幾名職員協助到場嘅市民（2021年6月）
肝醣

肝醣（英文：glycogen，又叫肝糖、糖原、動物澱粉）係人類、其他動物同埋真菌草糖類嘅主要形式；係多醣嘅一種，經由葡萄糖脫水縮合作用（hydrolysis）整出嚟。主要功能係幫動物同真菌儲存能量。
喺人入面，肝醣主要係由肝和肌肉（骨骼肌）嘅細胞造出嚟嘅，而且係長期儲存嘅第二級能量（第一級能量係油脂）。由肝醣變成嘅葡萄糖會供畀全身用，包括中樞神經系統。
殭

《殭》（英文：Blue Veins），係香港無綫電視製作嘅時裝電視劇，由鄭嘉穎、謝安琪、陳凱琳同黃又南領銜主演，監製陳維冠。呢套劇用殭屍同「不死人」做主題。
王亭之

談錫永（1935年—2024年10月26號），筆名王亭之，係香港嘅佛學家同埋專欄作家，亦係紫微斗數、玄空風水同埋中國畫嘅專家。而家已經移居加拿大多倫多。
談錫永係廣東南海鑲白旗世家子弟，自細就已經熟習琴棋書畫、醫卜星相、西派道家諸學，亦有研究子平八字、易理。佢有同紫微斗數嘅中州派劉惠蒼師父學過嘢，得到佢嘅真傳，重將紫微斗數喺香港發揚光大。一方面，佢收咗40個門徒，成立咗紫微斗數學會，從事學術性嘅研究；另一方面，佢亦喺《明報》嘅專欄同佢嘅著作入面指出當時喺香港流傳嘅各種關於紫微斗數嘅問題同埋錯誤或者流弊。
佢喺佛學方面亦有好深嘅造詣，並且為佛教聯會撰寫多本有關佛教基本要義嘅書。28歲因為機緣關係加入金剛乘學會，跟隨劉銳之上師同埋佢上師敦珠仁波切修習藏傳佛教。38歲得阿闍梨位，法名無畏金剛。後尾成立咗密乘佛學會，翻譯寧瑪派經書。
不過，一般市民對談錫永嘅另一個身份「王亭之」更加熟悉，原因係王亭之喺1980年代喺學校同知識份子都鍾意睇嘅《明報》副刊撰寫專欄《因話提話》十幾年，有一班固定嘅讀者。響呢個專欄，王亭之成日都批評時弊，寫過「粵語正音問題」，以及當時香港政制發展嘅問題等等。移居加拿大之後，繼續喺《星島日報》加東同加西版寫專欄。
佢反對何文匯（重叫佢做蛋頭嚟諷刺佢）提倡嘅粵語正音，重因為噉而成立咗粵語文化傳播協會。
T&E虛擬哥爾夫

《T&E虛擬哥爾夫》係1995年由T&E軟體喺Virtual Boy平臺上發行嘅電子遊戲（北美地區由任天堂發行）。採用標準嘅高爾夫球規則，球場位於虛構嘅帕皮利恩高爾夫鄉村俱樂部，設有18洞以及水池、沙坑、樹木、長草等障礙。同其他Virtual Boy作品一樣，遊戲用咗3D處理器，顯示紅黑3D效果畫面。佢嘅操控同實體模型廣受讚揚，但係影像處理就褒貶不一。《任天堂力量》將評為《T&E虛擬高爾夫》Virtual Boy年度最佳遊戲第三名。

遊戲玩法
《T&E虛擬高爾夫》遊戲畫面截圖
《T&E虛擬高爾夫》嘅遊戲玩法遵循了傳統嘅高爾夫規則，即係玩家使用球桿，以盡可能少嘅擊球次數將球打入位於果嶺嘅球洞，同時避免落到沙坑、水池、樹木、長草等障礙物；遊戲地點係虛構嘅18洞帕皮利恩高爾夫鄉村俱樂部。遊戲有兩種模式：「錦標賽模式」，即係同47個電腦控制嘅虛擬玩家對決；「比桿賽模式」，即玩家以刷新個人分數為目標。螢幕左右上角分別顯示風速/風向以及球場俯瞰佈局圖。喺轉身之前，玩家可以設定各種揮桿屬性，例如速度、方向、站姿、球桿類型、揮桿力度同擊球點等等，玩家仲可以喺球場嘅附近放置一個網格以幫助他們確定射擊目標同距離。玩家可以選擇五種唔同嘅視角，更改按鍵設置，或檢查上一桿球嘅亮點同失誤。

開發
《T&E虛擬高爾夫》由T&E Soft為Virtual Boy開發，前身係《VR高爾夫》（VR Golf）。同所有其他Virtual Boy嘅遊戲相同，《T&E虛擬高爾夫》採用紅黑畫面，並用視差來模擬3D效果。遊戲日本版由T&E Soft喺1995年8月11日發行，北美版由任天堂喺1995年11月發行。

迴響
評價
《T&E虛擬高爾夫》嘅評價褒貶不一。《官方任天堂雜誌》、《Edge》、《AllGame》同《任天堂力量》評測時，都提到T&E Soft開發高爾夫類遊戲嘅經驗，後者更稱《T&E虛擬高爾夫》係Virtual Boy年度最佳遊戲第三名。《任天堂力量》又話《T&E虛擬高爾夫》係當時Virtual Boy上最真實嘅運動遊戲。《Next Generation》嘅評論表示，喺更適合模擬高爾夫球嘅系統上進行遊戲嘅時候，《T&E虛擬高爾夫》嘅體驗感出奇咁好。然而，《Total!》雜誌就認為遊戲非常簡單，缺乏內容同特色。
《GamePro》同電子遊樂場認為《T&E虛擬高爾夫》好有趣，但對圖形處理感到失望；其中，《GamePro》亦都批評遊戲嘅音訊品質。《Total!》認為一啲3D效果可謂遊戲機中最咋。《Next Generation》認為，遊戲機性能有限，加上未充分利用3D功能，令遊戲受到掣肘，難以辨認遠距離物體；《AllGame》認為遊戲嘅音頻同層次感較差，但對佢使用陰影表示稱讚。《任天堂雜誌》嘅評論則更積極，讚佢用咗透視。
關門

關門（Kwanmoon，1994年1月21號—），本名關嘉業 雌雄同體，係香港YouTuber，自2021年開始經營自己嘅YouTube頻道「關門弄斧」，主要拍搞笑短片。佢亦有演出電視劇。
仰光

仰光係緬甸最大城市、舊首都，又係仰光省首府。面積598.75平方公里，人口約莫500萬（2000年統計）。

氣候
仰光屬熱帶季風氣候，比較炎熱潮濕。
內比都

內比都，又叫奈比多，係緬甸首都，2005年由仰光遷都，人口92萬。

氣候
內比都終年炎熱，落雨主要集中夏天。
吳蔚昇

吳蔚昇（粵拼：ng4 wai3 sing1，Goh V Shem，1989年5月20號—）原名吳偉森（Goh Wei Shem），又曾名吳偉申，2015年底為咗轉運而改為依家嘅名。佢喺馬來西亞吉隆坡出世，馬來西亞男子羽毛球運動員，專長雙打項目。2016年奧運同陳蔚強拍檔奪得羽毛球男子雙打銀牌。
陳蔚強

陳蔚強（粵拼：chan4 wai3 keung4/keung5，英文：Tan Wee Kiong，1989年5月21號—），本名陳煒強，又曾名陳煒𣚦，2015年底為咗轉運而改為而家個名。馬來西亞男子羽毛球員，喺柔佛州東甲縣坤蘭烏汝新村出世，2001年舉家搬去斗湖，13歲加入馬來西亞國家羽毛球隊。2016年奧運同吳蔚昇拍檔奪得羽毛球男子雙打銀牌。
向佐

向佐（英文：Jacky Heung，1984年7月20號—），原名向展平，係香港男模特兒兼演員，中國星集團主席向華強嘅大仔。

簡介
向展平早年喺喇沙書院讀書，後嚟去咗英國留學，期間開始從事模特嘅工作。佢喺南加州大學畢業。由細細個開始就崇拜李連杰，之後仲喺演出《霍元甲》嗰陣時拜李連杰為師，後嚟仲參與埋李連杰主演嘅《投名狀》等等嘅電影。
向佐喺2014年被委任為李連杰壹基金（香港）募款經理，義務協助李連杰壹基金策劃募款工作，同壹基金一齊為救助貧困同埋協助受天災影響的災民重建家園而努力。
向佐參加咗《拳力以赴的我們》，慘被肖順堯痛擊，而被封為「最輸唔起巨星拳手」。
泠鳶yousa

泠鳶yousa係中國大陸嘅同人音樂創作者同VTuber。2008年開始喺互聯網活躍，參加咗幾部作品嘅創作同演唱。2019年簽約VirtuaReal Star，正式以虛擬偶像嘅身份出道。4年後與原公司嘅合同到期而退出VirtuaReal，但泠鳶保留所有虛擬形象與音樂作品嘅版權，將繼續以VTuber嘅身份活動。
泠鳶yousa嘅人物形象最早出現於其早年喺bilibili投稿嘅翻唱動畫中，其形象嘅典型特徵（髮型及髮色等）畀沿用而家。最早嘅模型來源於bilibili嘅UP主Days的Wing翼喺2015年製作嘅泠鳶MMD虛擬形象配布。
查濟民

查濟民，GBM（英文：Cha Chi Ming，1914年4月10號—2007年3月28號），係香港生意人（香港興業同中國染廠創辦人）、傳統左派元老，亦係史美倫嘅老爺、查懋聲、查懋成嘅老頭。
家是香港

家是香港（英文：Hong Kong Our Home），係由香港政府聯同香港社會各界喺2013年4月23號到12月共同舉辦嘅運動，係全港公眾參與運動嘅總稱。運動嚮2013年4月起動，2013年12月收爐。
佢嘅目標為香港加入正能量，強調社會凝聚力，宣揚香港人人際關心同愛護、推廣互助及團結精神。

概況
「家是香港」運動內容包括香港文娛、體育活動；年輕人「潮流香港」發揮創意、領袖才能；促進鄰里互助「關懷香港」同關愛弱勢社群；「清新香港」低碳、減廢、愛護大自然、健康生活。「家是香港」首個活動嚮4月26號星期五至週日全港18區清潔日，香港政府問責官員同區議員落區，清掃街道同社區設施，迎戰禽流感。「惜食香港」、清潔海岸、節能商場、義工大使。「全城正能量」關懷弱勢社群。暑期龍舟嘉年華、「動漫暑假」、創新科技嘉年華、學生影片比賽等盛事。
到4月「家是香港」夥伴機構已經有170個參與，包括半政府機構、NGO青年團體、商會、街坊會及地區組織、宗教團體、義工組織、慈善機構、非政府組織、私人企業咁 。

背景
2013年1月16號，香港政府《2013年施政報告》已經構思「關懷社會，家是香港」方針。2013年4月23號，政務司司長林鄭月娥宣佈「家是香港」全港公眾參與運動開始。啟動禮嚮香港歷史博物館搞，近300人出席儀式，即場180位參加者協助畫出儀式舞台上背景圖畫 。

主題曲
《同舟之情》，由香港歌手張學友同陳奕迅主唱。
香港節

香港節係香港政府喺1969年、1971年同1973年喺香港舉辦嘅大型慶祝活動，係香港開埠以嚟嘅首次同類活動。

起因
香港政府舉辦香港節嘅主要目的，係由於1960年代香港經歷文化大革命引發六七暴動，香港政府需要疏導民怨同安撫民心，加強香港班後生對香港嘅歸屬感，重希望可以營造出歌舞昇平嘅氣氛。早喺1966年爆發天星小輪加價事件之後，港府喺1967年發表《九龍騷動調查委員會報告書》，建議提出「要利用青少年活動疏導青少年過剩嘅精力，作為預防社會騷動方法之一」。1968年，香港政府成立一個指導委員會，研究為香港安排一星期嘅娛樂嘅可行性。1969年初，委員會獲撥款200萬港元籌辦香港節。

內容
1969年12月6至15號，籌備超過7個月、耗資400萬港元嘅第一屆香港節正式舉行，响香港各地提供各式各樣嘅活動，參與人次超過500,000，當中重包括唔少外地遊客。一系列嘅活動以中國文化傳統為主題，性質主要係文娛康樂活動，重包括郵票、古董、書畫同花卉等展覽，亦有軍操表演、嘉年華會、舞會、時裝表演、歌唱比賽、環島競步同選美比賽等節目。亮燈儀式1969年12月9號喺尖沙咀舉行，彌敦道上演花車巡遊。1973年又製造極少量香港節紀念銀章，雙龍襯托維港同尖沙咀鐘樓景色，背面有香港節徽號。現時只有部分重存世，非常罕有。

結果
其後香港節喺1971年同1973年搞多兩屆，但規模細過第一屆，市民嘅踴躍程度亦大為減低。加上港府認為香港節已經達到佢嘅成效，故此之後就再冇舉辦。
雄心威龍

雄心威龍（Ambitious Dragon），係一隻香港賽馬馬匹，2006年喺紐西蘭出世，曾經喺2010-11同2011-12馬季做咗香港馬王。佢係自香港賽馬職業化以嚟，第二匹一季七捷嘅賽駒（上一匹係盈彩繽紛），2015年收山。
Viu Chat

《Viu Chat》係香港MakerVille製作嘅娛樂訪談節目，由強尼主持，2023年7月24號到8月11號逢禮拜一到五23:00－23:30喺香港電視娛樂ViuTV播出。節目主持強尼會分別訪問MakerVille旗下藝人。

軼事
節目原本計劃由強尼訪問MakerVille唔屬MIRROR、ERROR同COLLAR嘅全體30位藝人，每人半集總共15集。但節目製作期間藝人陳嘉倩同鄧家禮離巢，得返28位，最終節目安排最後一集分別由強尼接受訪問，同埋「訪問」ViuTV吉祥物Sound Bear同Sound Choice。
每位受訪藝人只係獲分配一節時間（約莫10分鐘），內容包括接受強尼訪問同參與一項可以展示自己特質嘅自選活動，令真正出到街嘅訪問片段得六七分鐘左右，畀觀眾批評太短。節目組後尾為其中四位藝人岑樂怡、練美娟、沈殷怡、駱振偉喺網上重溫額外發佈額外五分鐘左右嘅訪問片段。
節目入面嘅藝人介紹片段，畀觀眾發現至少寫錯兩個名：包括將「王頌茵」寫錯做「王頌恩」，同埋將米露迪嘅英文名「Melody Ma」寫錯做「Melody Me」。
沖繩任你點

《沖繩任你點》（Okinawa Controlled Tour）係香港MakerVille製作嘅遊埠節目，由黃家灝、陳鎮亨、王希晉、卓金樂、田曜誠主持，2024年1月2號到1月19號逢禮拜一到五23:00 - 23:30喺香港電視娛樂ViuTV播，最後一集喺2024年1月20號禮拜六21:30 - 22:00播。節目主持會去到日本沖繩，再接受「網民任你點」嘅挑戰，行程需要跟住由網民投選嘅指示。
新年流流返乜工

《新年流流返乜工》（英文：What to do for New Year）係香港MakerVille製作嘅真人騷節目，由黃泓祖、李芯駖、岑樂怡同林昆樂主持，2024年2月12號到3月1號逢禮拜一到五23:00 - 23:30喺香港電視娛樂ViuTV播。節目主持會去體驗唔同農曆新年仍然需要工作嘅崗位。
女主播向世界揾食

《女主播向世界揾食》（英文：Anchor’s Global Cuisine Report）係香港MakerVille製作嘅飲食節目，由李穎琳同胡瀞詩主持，2024年3月25號到4月12號逢禮拜一到五23:00–23:30喺香港電視娛樂ViuTV播，第15集喺23:30–23:55播。節目主持會喺香港介紹世界各地嘅菜式。

節目調動
2024年4月12號：由於《瑪嘉烈與大衛系列 絲絲》加長到21:30-23:00播，《姑媽突變神隱少女》順延播出，所以第15集延後到23:30-23:55播。
山旮旯拯救隊

《山旮旯拯救隊》（英文：Saving Shangri-La）係香港MakerVille製作嘅遊埠節目，由黃奕晨、王鋒、許綽婷同狄達主持，2024年9月2號到20號逢禮拜一到五23:00－23:30喺香港電視娛樂ViuTV播出。節目主持會去臺灣偏遠嘅地區（「山旮旯」）旅行，了解咩叫「地方創生」。
遮打

遮打爵士（Catchick Paul Chater，又譯車打，1846年9月8號—1926年5月27號），係亞美尼亞裔香港生意人（九龍倉集團、香港置地、DFI零售集團開山鼻祖）、政治人（行政、立法兩局議員）、賽馬發燒友（香港賽馬會34位創會會員之一），係19世紀末至20世紀初期嘅香港政商猛人，係香港賽馬會史上在位時間最長嘅主席（1892年開始做到1926年死）。
香港有遮打道同吉席街以佢命名，另外，香港冠軍暨遮打盃亦係紀念佢嘅賽馬錦標。
《香港雜記》尊稱佢為車君打。
無人駕駛

無人駕駛係開緊車，而司機位可以唔見人。又唔係用遙控揸
無人駕駛可以係：
冇司機揸嘅交通工具，只用電腦程式或者機械人噉。例如港鐵迪士尼綫。
電台節目冇DJ現場主持，廣播打碟全部用事先定好嘅點歌順序Rundown。
人事管理無為而治 - 上司可以唔存在，由員工自律開工，又叫做「自動波」。
《無人駕駛》，香港商業電台以前一個電台節目，由聽眾Phone-in，電話講嘢會直接延遲幾秒播出，並無DJ主持節目。
《無人駕駛》 - 2000年電影
《無人駕駛》 - 2010年電影
區瑞蓮

區瑞蓮係香港親中派文化界人士，擁有香港大學文學士學位，香港科技大學工商管理碩士學位，並喺南加州大學修讀科技及娛樂碩士課程，主要從事文化創意項目策劃，亦係一山文創有限公司同薈萃傳播有限公司嘅創辦人兼董事，兼任台灣國立屏東大學新媒體創意應用碩士課程助理教授。
佢喺90年代加入電影行業，擔任編劇同副導演，並憑《無人駕駛》獲台灣金馬獎提名。2013年開始加入電影文化中心（香港），推廣電影文化同獨立製作。

政治立場
佢係香港親中派人士。此外，佢係互聯網專業協會嘅高層，長期同政府關係密切。

爭議
2024年7月，佢有份策劃中環海濱嘅「充氣世界奇觀」，其中「綠色金字塔」展品被批評醜陋，佢反駁稱根本冇此展品，但即被媒體公開原圖揭發講大話，令外界形容其回應態度為「典型親共人士嘴臉」。
互聯網專業協會

互聯網專業協會（Internet Professional Association ，縮寫IProA）係一個香港親中派嘅資訊科技界組織，喺1999年成立。歷任會長包括林永君、葛珮帆、鄧淑明、洪為民等。現任會長係冼漢廸。其他部分相關有比較有名嘅人物包括馮德聰。

政治立場
佢哋係親中派組織，主張香港青年前往大灣區發展，又同深圳市統戰部等有所交流，佢哋亦支持北京未經諮詢或香港人同意，強行訂立嘅《港版國安法》。
吳啟泰

吳啟泰，香港親中派政治人，沙田區議員。

政治立場
佢係親中派人士，曾經以黑暴形容爭取民主同埋捍衞法治嘅香港反送中運動，又支持排除非建制派嘅所謂『完善地區治理方案』，喺2023年香港區議會選舉嘅時候又標榜要培育愛國愛港青年。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，吳啟泰曾經以民建聯名義參選地區委員會界別（沙田），攞到184票，成功當選。
日本共產黨

日本共產黨（日文：日本共産党）係日本嘅政黨，簡稱共產黨、共產、日共，喺1922年第一次成立，係日本現存最耐嘅政黨。

二戰前
日本共產黨第一次係喺1922年，當時佢哋係非法組織嚟，由堺利彥等人成立。1923年6月，大部分黨員畀由日本政府滲透入去嘅內鬼告發拉咗，1924年2月就解散咗。
後來日共喺1926年重建，兼且透過旗下嘅合法政黨「勞動農民黨」出嚟參選，喺1928年嘅眾議院選舉入面，勞農黨贏咗兩席，引起日本好大震動，當時嘅首相田中義一為咗要煮死共產黨，專登修改《治安維持法》，並且喺同年3月15號開始大規模搜捕共產黨員同支持共產主義嘅組織，史稱「三一五事件」，日本嘅共產勢力大幅被削弱，之後日本政府一直全力打擊共產黨，繼續派人滲透，又不斷去拉人封艇，期間更加發生日共高層用私刑打死佢哋懷疑嘅內鬼，到1935年，日共基本上已經冇運作能力。

二戰後
1945年，日本向盟軍投降，盟軍總司令部宣佈釋放政治犯，大概220個共產黨員被放返出嚟，包括德田球一、宮本顯治等人，跟住佢哋重建咗共產黨。當時日本嘅經濟好差，左翼思想受歡迎，盟軍方面亦都利用佢哋嚟打擊右翼勢力，所以共產黨發展蓬勃。後來冷戰嘅興起，日本成為對抗共產主義嘅前沿，盟軍司令部轉而打擊共產黨，1950年，盟軍喺日共發起「人民廣場事件」之後開始清算日共，包括將德田球一在內嘅20幾個議員公職追放，又清走喺企業入面嘅共產黨員，兼夾取締共產黨機關報《赤旗》等等。德田球一，野坂參三等人更加走咗佬去中國。
與此同時，日共內部出現咗路線鬥爭，以德田球一為首嘅所感派同宮本顯治嘅國際派開始爭奪日共嘅控制權，初時所感派佔上風，日共當時更加成立中核自衛隊同山村工作隊呢啲主張武裝革命嘅組織，但係佢哋嘅行為反而令日共流失支持度，結果日共喺1952年嘅眾議院選舉大敗，一席不保。到1955年，野坂參三返咗去日本，同國際派和解，放棄武裝革命路線，並且批評武裝革命係「極左冒險主義」，兩派嘅鬥爭告一段落。
1960年代開始，日共開始行「自主獨立路線」，反對中共同蘇共嘅干預，甚至乎會批評佢哋，對此，黨內曾經有過內部嘅鬥爭，最後親蘇派同親中派落敗，「自主獨立路線」亦都得到確立。1970年代，日本社會黨同共產黨開始合作（革新統一），結果1972年眾議院選舉，共產黨成為第三大黨，僅次於自民黨同社會黨，共產黨後來將黨綱由馬列主義改做科學社會主義，走向大眾化。
1970年代後期，社會黨開始放棄同共產黨合作，改為同公明黨、民社黨合作，希望組成一個非自民、非共產嘅政權，共產黨嘅黨勢開始喺高位回落，直至1996年，共產黨因為吸收咗對社會黨失望嘅左翼支持者，議席數目先開始升返。到1998年，當時嘅共產黨委員長不破哲三去咗中國訪問中國國家主席江澤民，化解日共同中共32年嚟嘅對立。
到2000年，做咗共產黨委員長十幾年嘅不破哲三退休，個位交咗畀志位和夫。2004年嘅時候，共產黨將黨綱入面「廢除君主制」嘅條文刪除咗。2012年以後，執政咗三年幾嘅民主黨下野，之後嘅在野勢力變成一盤散沙，後來共產黨同其他在野黨以反安保學運為契機，開始合作，尤其喺選舉上。2019年，日共修改黨綱嗰陣，志位和夫批評中共迫害新疆、西藏、香港等地國民嘅人權，冇辦法承認中共係以社會主義為目標。修改之後嘅黨綱更加指中國對待亞洲各國嘅態度係霸權主義。
神樂七奈

神樂七奈（日文：ななかぐら nana kagura，英文：Kagura Nana）係一位來自於日本嘅畫師同角色設計師（日文：キャラクターデザイン），後來以個人勢VTuber身份出道，開始直播等有關活動。主要活躍於YouTube、bilibili等網絡平台。喺漢語圈嘅暱稱係狗媽。
排比

排比係種修辭手法，即係指將三句或以上結構而且意思相關嘅子句或句子排列埋一齊。
排比可以加強語言嘅氣勢，令文章感染力強啲，清楚條理，有節奏感。
排比意義
三個或三個以上結構相近，語氣一致的句子或句子成分排列在一起，表達相似或相關的內容。
排比作用
加強語言的氣勢，增強感染力，清楚條理，有節奏感。

例子
「燕子去了，有再來的時候；楊柳枯了，有再青的時候；桃花謝了，有再開的時候。」朱自清《匆匆》
「春天，你像一個含苞待放的蓓蕾，你像初出湖水的荷芙，你像一個娉婷的少女。」
「詖辭知其所蔽，淫辭知其所陷，邪辭知其所離，遁辭知其所窮。」
「在厚重裡有瀟洒，在純樸裡有靈秀，在平凡裡有器用」
聯洲珠寶

聯洲珠寶有限公司（英文：Egana Jewellery & Pearls Limited，港交所前編號：0926）係一間喺開曼群島註冊嘅有限公司，試過喺香港交易所上市，最後畀聯洲國際私有化咗。
聯洲珠寶主要從事珠寶產品嘅設計、製造、分銷同貿易等等業務。
截至2003年5月31號，公司有2,860名員工，其中2,600名係勞動工人，分佈喺德國、泰國、中國同埋香港五個生產基地，其餘260人係銷售同市場推廣、產品開發同行政職員。
截至2003年11月30號嘅六個月，集團錄到半年純利4042.2萬港元，相對上期增加3.5%。

私有化內幕交易
案件冧巴︰DCCC229-240/2008
法國巴黎百富勤融資（家下叫法國巴黎融資（亞太））前副總裁馬漢揚係聯洲珠寶私有化嘅獨立財務顧問，喺2006年7月聯洲珠寶發出私有化通告之前，馬漢揚將消息話畀女朋友盧鈺華同阿哥馬漢傑知道，促使佢哋用呢個內幕消息偷步買入聯洲珠寶股份，獲利合共 88.67 萬緡。
馬漢揚、盧鈺華、馬漢傑，重有馬漢傑老婆曹建華、太子爺馬浚豪五個人一共十二項內幕交易控罪全部罪名成立。
呢單案係自2003年內幕交易列為刑事罪行以嚟，香港證監會第一單內幕交易刑事檢控。
值得留意嘅係，馬漢傑、馬浚豪兩仔爺亦係香港賽馬會資深馬主。
Twins

Twins係香港二人歌唱組合，由鍾欣潼、蔡卓妍二人組成，英皇娛樂捧起，一直喺佢旗下。2000年以一曲《明愛暗戀補習社》唱到街知巷聞，自始走紅，出過唔少專輯。直至2008年1月新年期間，因陳冠希電腦送修時洩露裸照所累，鍾欣潼停工，組合因而沉寂。其後兩人更先後經歷過結婚同離婚，人氣已經大不如前。佢哋之後轉去到中國大陸工作，時而分開各有唔同作品推出，而且間中有合唱，可謂長壽女子組合。
文化翻譯

文化翻譯（粵拼：man4 faa3 faan1 jik6）係指做翻譯嗰陣，唔只確保最後成品係受眾聽得明睇得明嘅，仲要尊重來源語言同目標語言之間嘅文化差異。不過到咗廿一世紀初，具體嚟講點先算係「尊重文化差異」都仲有一定嘅爭議性。
一位翻譯員可以當係扮演「文化橋樑」嘅角色：例如想像有位翻譯員要將英文嘢（電影或者文學作品等）譯做粵文，佢熟識英語同粵語呢兩種語言，理解晒英文原文係咩意思，然後按照佢對粵藉華人嘅理解嚟做翻譯，途中佢要知粵藉華人（例如）傾向有啲乜嘢背景知識。

香港仙履奇緣（粵拼：sin1 lei5 kei4 jyun4）
——美國原版套戲，戲名係主角個名，要直譯嘅話可作（例如）仙迪里拉。問題係《灰姑娘》呢個童話故事喺廿世紀嘅歐美廣為人知，但係喺同期嘅粵港澳地區，好多人都從來未聽過個故仔（背景知識嘅問題），所以翻譯員就好可能會想搵返個（由粵港澳地區嘅人睇）比較「有意思」嘅名——履呢隻漢字係指鞋，而奇緣就可以帶出套戲個故仔有浪漫成份。
有關呢方面嘅問題，可以睇睇香港點樣譯歐美電影嘅戲名——香港被指譯戲名嗰陣成日都會加入「本地元素」，例如《Toy Story》（字面意思係玩具故事）佢哋譯做《反斗奇兵》，又或者係《Up》（字面意思係上或者向上）佢哋譯做《沖天救兵》... 呀噉。

語用考量
睇埋：語用學
唔同語言用意思嘅方式都唔同。舉例說明，例如日本話就有個用法，ちょっと，句嘢就噉字面解可以當係有些少嘅意思，例如ちょっと難しい可作形容詞短語指有啲難。但係喺實際嘅日本話交談當中，啲人成日都會講以下噉嘅語句：
句嘢字面譯，可作粵文呢樣嘢有啲...或者呢嚿嘢有啲...噉嘅語句，但係喺實際語用上，呢句嘢好多時都係用嚟婉轉噉表達自己「唔係好鍾意」講緊嗰樣嘢，所以亦有唔少人會將句嘢譯做我唔多鍾意呢件嘢或者類似嘅句子。
二氧化氯

二氧化氯（粵拼：ji6 joeng5 faa3 luk6，Chlorine dioxide）係氯嘅氧化物，化學式ClO2，喺室温嗰陣係黃色氣體。
維基同享有多媒體嘅嘢：二氧化氯
千克

其中一舊千克砝碼原型，用鉑銥合金造。而國際標準嗰舊，就放咗響巴黎國際度量衡機構，亦係1889年第一次開會定落嚟。
千克（粵拼：cin1 hak1）或者公斤（粵拼：gung1 gan1，英文：kilogram 或者 kilogramme），係質量嘅國際標準基本單位，符號 kg，有譯啟羅。佢嘅定義係國際千克原型砝碼嘅質量。
千克係國際標準裏面，唯一一項有前綴嘅基本單位，取代咗原本克嘅地位。由1983至2019年之間，千克係唯一仍然用實物，而唔係用物理性質，做標準嘅國際標準單位。2019年SI基礎單位重新定義，改用普朗克常數、光速、同銫133原子輻射周期嚟定義千克，令千克嘅定義唔再取決於人造實物。
1/1000千克就等於1克，1,000千克就等於1公噸。

千克嘅倍數
原本克係質量嘅基本單位，之後被千克取代，但係國際單位制嘅前綴仍然加喺克前面。呢個表仍然係用克做基數。
何甘棠

孫中山紀念館裏面嘅何甘棠畫像，粵劇留映《蘇武牧羊》。
何甘棠（1866年—1950年1月14號），係怡和洋行嘅買辦，亦係香港望族何東家族嘅成員，香港富商何東個同母異父細佬，佢生父係華人。
何甘棠係香港聖約翰救傷隊嘅創辦人，同阿哥何東一樣曾經做過東華三院主席。
香港華民政務司何世威係何甘棠第四個仔。國際巨星李小龍係何甘棠個外孫。粵劇名伶李海泉係何甘棠個女婿。
澳門賭王何鴻燊係何甘棠嘅侄孫。
香港中環半山區衛城道7號豪宅甘棠第係佢屋企，而家做咗香港歷史博物館嘅分館，叫做孫中山紀念館。
1950年1月14號，何甘棠瓜老襯。
香港十大傑出青年

十大傑出青年選舉（英文：Ten Outstanding Young Persons Selection）由國際青年商會香港總會（Junior Chamber International Hong Kong）1970年創辦，每年一次。主要目的係表揚工作上有卓越表現，對社會有大貢獻，年紀介乎21至40之間嘅香港青年，鼓勵青年人積極參與社會服務，激勵青年發展個人事業，同埋公眾服務銳意進取。雖然叫做十大傑出青年，但係評選過程好嚴謹，唔會因為名叫「十大」就一定要選滿十個人，所以好多屆獲得呢個榮譽嘅人都會少過十個。

目的
表揚喺事業上取得卓越成就同對社會有特殊貢獻嘅年青人；
鼓勵年青人肩負更重要嘅使命，貢獻社會，締造更美好嘅未來；
激勵年青人喺個人事業同社會服務方面更積極進取。

候選人資格
年齡介乎21至40之間嘅在生人士；
香港永久性居民；
親自出席由甄選顧問安排嘅初選面試，同由評審團安排嘅最後甄選面試；
由唔多過一位提名人推薦。

獲選者獎項
獲選者可以喺頒獎典禮活動上獲頒發「十大傑出青年選舉」紀念獎座同獎狀。
獲選者可以獲邀請成為傑出青年協會成員。
獲選者將有機會獲得國際青年商會香港總會提名參加由國際青年商會主辦嘅世界傑出青年選舉。
俄羅斯戰艦，屌你

俄羅斯戰艦，屌你（俄文：Русский военный корабль, иди на хуй）係一句喺2022年2月24號俄羅斯入侵烏克蘭蛇島戰役中，駐守蛇島嘅烏克蘭邊防人員對俄羅斯莫斯科號飛彈巡洋艦招降嘅回應。呢一句話被視為大膽嘅表現，喺網上廣傳，成為烏克蘭支持者同埋反戰嘅人嘅口號，亦係像徵烏克蘭反對俄羅斯入侵嘅鬥爭標誌之一。

起源
2022年2月24號下晝六點，黑海蛇島被俄羅斯海軍襲擊，網上廣傳開火前嘅呢一段對話。
一艘俄羅斯軍艦接近蛇島，向駐守蛇島烏克蘭邊防人員講：
蛇島，我係一艘俄羅斯戰艦，我建議你哋放低武器投降，否則我哋會開火，聽唔聽到？
烏克蘭邊防人員聽到之後，將咪嘅聲量調高，向對方大叫：
俄羅斯戰艦，屌你！（俄文: 'Русский военный корабль, иди на хуй'）
對話後無耐兩艘俄羅斯戰艦向蛇島開火，當日傍晚時分島上部隊失去聯繫。

使用
哥倫布嘅示威
烏克蘭聶伯河畔印有「俄羅斯軍艦，屌你」口號嘅廣告牌。
事後唔少反俄入侵嘅人利用呢一句話做口號。
2022年2月26號，烏克蘭軍隊炸咗連接烏克蘭鐵路同埋俄羅斯鐵路之間嘅鐵路樞紐，阻止俄羅斯鐵路公司向烏克蘭運送俄羅斯軍隊設備同人員。俄羅斯鐵路方面要求烏克蘭出於人道主義恢復樞紐，烏克蘭嘅調度員就話：「俄羅斯火車，屌你！」而烏克蘭軍隊為咗令入侵嘅俄羅斯士兵蕩失路，將烏克蘭原有嘅路牌拆除，換做寫咗粗口嘅路標，「屌你」呢句話鑲嵌喺路牌上。
烏克蘭郵局發行嘅郵票，郵票入面嘅人向莫斯科號舉中指
呢一句話亦喺烏克蘭唔少廣告牌同埋告示牌上顯示。
銀寶

銀寶（丹麥文：Lurpak）係牛油牌子，1901年喺丹麥開始賣。
安佳

安佳（英文：Anchor）係牛油牌子，1886年喺紐西蘭開始賣。
總統牌

總統牌（法文：Président）係牛油牌子，1968年喺法國開始賣。
花嘜

花嘜（英文：Flora）係人造牛油牌子，原先係聯合利華嘅牌子，2018年賣盤畀荷蘭商家。
人造牛油

人造牛油，又叫植物牛油（英文：Margarine，音譯馬芝蓮），係用氫化咗嘅植物油嚟扮牛油嘅食油，一樣可以用嚟整糕點或者搽麵包。
牛油

牛油，臺灣叫奶油、中國大陸叫黃油，係指由牛奶攞出嚟嘅油，通常用嚟整西餅糕點、煮西餐，或者搽包。
牛油響室溫係半凝固狀態，稍為加熱就會變成液態。
根據歐盟規定，只有夠起碼80%牛油脂肪成份先至可以叫做「牛油」（Butter），如果唔達標多數都會被歸類做「可塗抹脂肪」（Spreadable fats，一般簡稱Spreadable），通常都係將牛油溝芥花籽油或者其他植物油，令到質感更軟同更易搽。
黃世澤

黃世澤（Martin Oei，1978年4月7號—）係香港時事評論員。為亞斯伯格症自閉症患者。香港出世，屋企係印尼唐人，信天主教，有英國護照。黃世澤做過香港中文大學政治及行政學系兼職講師。同自治派嘅林忌友好。2017年9月，黃世澤於社交網站透露自己已移居德國。佢而家住喺德國。

政治觀點
佢立場支持本土派，對中國共產黨抱有強烈批判態度，但喺2016年香港立法會選舉都有支持一啲民主派候選人。佢亦曾經多次批評中文維基百科，認為佢哋啲內容同管理層都偏幫中國共產黨；又批評維基媒體基金會無處理喺中文維基百科嘅五毛黨。對於中共政府不時批評一啲異見人士（例如李柱銘、羅冠聰）係漢奸嘅時候，佢有時會引用中華蘇維埃共和國嘅成立以及江澤民、毛澤東割地等歷史，提出中國共產黨先係漢奸嘅觀點。
佢又關注YouTube言論審查爭議，指自己係受害人，YouTube入面對一啲批評中共嘅內容會「黃標」，質疑YouTube係咪有國國安喺入面。
另外，佢亦對核電持保留態度，認為台海兩岸唔適合有核電廠。
對於武漢肺炎大爆發，佢主張係中國政府嘅責任，又主張武漢肺炎應該叫做習氏肺炎，意思係世界政府應該搵習近平算帳。
最近有人指出懷疑黃世澤係中共特工，甚至懷疑黃世澤受到習近平嘅直接指揮，理據係佢之前對反對中共嘅香港人做出各種缺德行為，包括口罩騙局、各種錯誤國際政治局勢預測、屈人係五毛之後拒絕為屈人行為道歉(最少有兩人被黃世澤列入五毛list之後受到政治迫害)等。
Kukës

Kukës係阿爾巴尼亞嘅第十大城，人口大約4.8萬。
翻譯員

翻譯係種職業，又叫翻譯員，主要係做文章嘅翻譯，亦都可能做一啲文章編輯或者校對。
翻譯員一般都唔使攞牌或者專業資格，但係有例外，例如譯呈堂文件就通常要攞一種法定資格先可以做。
翻譯員用嘅工具包括各種字典同一種叫做 CAT（電腦輔助翻譯）嘅軟件。日常嘅翻譯好多時都會用到 CAT，但係例如譯遊戲或者網站可能係譯 Excel，又或者係 PO 檔。另外，翻譯員有所謂做 ｢卓上排版｣，但係佢哋指嘅通常唔係真嘅DTP，而係指譯 Microsoft Word 或者 PowerPoint 入面嘅圖，又或者 Photoshop 或者 Illustrator 嘅圖等等。
專負責做翻譯嘅公司叫翻譯社。
Ecopath

Ecopath with Ecosim (EwE) 係一個免費同開放原始碼嘅生態系統模型軟件套件，最初由NOAA嘅Jeffrey Polovina開始，但之後主要喺英屬哥倫比亞大學嘅前UBC 漁業中心發展。2007年，呢個軟件被列為 NOAA 200年歷史中十大最大科學突破之一。NOAA 引用話 Ecopath 「革新咗全球科學家理解複雜海洋生態系統嘅能力」。 背後係超過三十年嘅發展工作，與一個繁榮嘅漁業科學家網絡如Villy Christensen、Carl Walters同Daniel Pauly，同埋世界各地嘅軟件工程師合作。EwE 係透過項目、用戶貢獻、用戶支持、培訓課程同合作開發資助嘅。至2021年11月，估計有超過8000個用戶喺150多個國家嘅學術界、非政府組織、私人行業同政府使用。

組件
EwE 有三個主要組件：
Ecopath – 系統嘅靜態、質量平衡快照
Ecosim – 用於政策探索嘅時間動態模擬模塊
Ecospace – 用於探索捕魚、保護區設置同環境變化綜合影響嘅空間同時間動態模塊。

功能
Ecopath 軟件包可以用嚟：
解答生態學問題
評估基於生態系統嘅漁業影響
探索漁業管理政策選項
分析海洋保護區嘅影響同設置
預測海洋污染物同示踪劑嘅移動同累積（Ecotracer）
模擬環境變化嘅影響
促進端到端生態系統模型構建
Ecopath 6.0 版本嘅開發得到Lenfest 海洋計劃同Pew 慈善信託嘅支持。2011年，Ecopath 研究同發展聯盟成立，與世界各地嘅機構共同承擔維護和進一步發展嘅責任。EwE 完全依賴用戶參與持續嘅軟件開發同新版本嘅發布。
Ecopath with Ecosim 嘅桌面版本只喺Windows上運行，需要Microsoft Access 數據庫驅動程序2007或更新版本。Ecopath with Ecosim 嘅計算核心可以經Mono 公共語言運行時喺其他操作系統如Unix或Linux上運行。 以R、Matlab同Fortran開發嘅衍生版本係獨立於 EwE 桌面版本開發，唔受 Ecopath 研究同發展聯盟支持。

資金
2013年，開發工作集中喺 Ecopath International Initiative, Spain，並與 Ecopath 研究同發展聯盟監督下嘅社區驅動開發模式轉換同步進行。 由於該方法唔獲得任何核心資金，Ecopath with Ecosim 方法而家完全依賴用戶貢獻項目資金持續開發同發布。
Blogger

Blogger係由Pyra Labs（英文：Pyra Labs）公司創立，係而家全球最多人用緊嘅網誌服務提供者。Pyra Labs同Blogger.com都畀Google公司買起咗，做咗佢旗下嘅一樣嘢。
波索拿諾

雅伊爾·波索拿諾（Jair Messias Bolsonaro，1955年3月21號—）係巴西嘅軍人同政治人，喺巴西聖保羅州嘅格利塞里烏出世。2019至2023年任巴西總統。

生平
佢喺2018年巴西總統選舉當選做巴西總統，2019年1月1號上任。
2020年7月7號，波索拿諾證實自己2019年冠狀病毒病測試呈陽性。
佢喺2022年大選爭取連任，但係輸咗畀盧拉。

家庭
佢結過3次婚，一共有5個仔女，依家嘅太太係米歇爾波索拿諾。
佢大仔由2019年起係巴西聯邦參議員。另一個仔愛德華多喺2014年當選巴西聯邦眾議員。
司馬紹

晉明帝司馬紹（299年—325年），字道畿，係東晉第二代皇帝，晉元帝個仔，得一個年號太寧（323年三月-326年正月）。廟號係肅宗。
司馬紹喺322年司馬睿死咗之後繼位。佢好擅長書法，又曾經微服出巡，喺平定王敦之亂時，親自查探王敦大營，並且喺324年徹底解決咗王敦引起嘅王敦之亂。平定咗之後佢又唔追究王敦班人馬，全力重用王敦嘅堂兄王導，致力處理好返同世家大族嘅關係。
太寧三年閏八月戊子（325年10月18日）司馬紹病逝，死嗰陣得廿七歲。
伍文彬

伍文彬係香港親中派政治人，香港再出發大聯盟發起人之一。
降F大調

F♭大調嘅音階；注意調號要用重降號。
降F大調係一個基於 F♯音嘅大調，係E大調嘅異名同音。但係佢只係個理論調[暫譯]，調號要用一個重降號；關係小調係降D小調，同樣只係理論調。
佢係理論調嘅原因係調入面嘅音全部都要用唔同字母做音名，排到 B 要用重降號，將標出嚟嘅 B 音降到變成 A 音：
大調：
曾秀清

曾秀清（6月23號—）係香港一個女配音員，老公係配音員黃志明，有一個仔。1989年加入咗亞洲電視，後尾亞視配音解散後做咗一段短時間自由身，係同年12月就轉去無綫電視配音組。2013年1月，佢轉咗去香港電視配音組，然後喺2015年3月又再返去無綫電視配音組。

人物
佢英文名叫Pansy。暱稱豆豆，因為好多年前佢為動畫《同班同學》飾演咗個同花名嘅角色（野山小豆），表現得好出色而且呢套動畫播咗好耐，而呢個角色又幾有觀眾緣，較為深入民心，咪有呢個名囉。之前曾經任職喺亞洲電視配音組，並且喺亞洲電視配音部解散後一段短時間為自由身配音員，再之後加入香港電視廣播有限公司配音組做配音員到而家。主要都係為外購劇同埋動畫配啲少女角色、少婦角色或者細路仔角色，亦係林心如同鈴木保奈美等出名演員嘅常任配音。到咗2004年9月6號有fans 為佢成立咗個非官方新聞組叫做清秀豆豆谷，係少數個偶像會親自去留吓言嘅新聞組。
不是因為天氣晴朗才愛你

《不是因為天氣晴朗才愛你》係由邱建豪填詞同作曲，理想混蛋演唱。

簡介
呢首歌係講緊同性同異性嘅愛情係冇分別。
回家的誘惑

《回家的誘惑》（簡化字：回家的诱惑）係一齣中國大陸電視劇，改編自韓劇《妻子的誘惑》，由秋瓷炫（大韓民國）、李彩華（香港）、淩瀟肅等主演。
齣劇2010年6月開拍，9月25號喺上海殺青。喺湖南衛視首播時收視火爆，雄霸同期全國收視冠軍寶座，最高收視率高達5.19%，收視份額更高達26.7%，打敗6年前嘅韓劇《大長今》，成為湖南衛視除咗《還珠格格》之外嘅最高收視紀錄。
小霞2.0

《小霞2.0》係中國歌手黃綺珊喺2021年12月15號發行嘅專輯。
草原之夜

《草原之夜》係1959年出品嘅中國大型彩色紀錄片《綠色的原野》入面嘅插曲，由張加毅填詞、田歌作曲。

簡介
呢首歌記錄咗好紅嘅維吾爾族伊犁民歌作品。
阿美莉·高羅斯卡

阿美莉·高羅斯卡（婚前姓伊瑟邁爾），1944年9月28號喺德紹出世，係位經已退咗役嘅西德標槍運動員。喺佢嘅運動生涯裏面，佢曾經代表過禾夫斯堡足球會（VfL Wolfsburg）、美因茨大學體育俱樂部（USC Mainz）同尼德奧姆體育會（TSV Nieder-Olm）參賽。
格拉斯哥北街

北街係個喺蘇格蘭格拉斯哥嘅街。呢條街嘅舊名係冷路。
呢條街係市中心單行系統嘅一部分，淨係得北向交通，佢同M8高速公路平行行駛，喺地下車道嘅西面，從安德斯頓（Anderston）同克萊德河快線（Clydeside Expressway，A814）一直延伸到查令十字（Charing Cross），嗰度有一個主要交匯處。附近有兩個火車站：查令十字站（Charing Cross Station）喺北克萊德線（North Clyde Line），喺牛頓街（Newton Street）嘅北端，正對著M8，同牛頓街沿著北街（North Street）平行，負責南向交通；安德斯頓站（Anderston Station）喺阿蓋爾線（Argyle Line）上面，喺牛頓街嘅南端。
米契爾圖書館嘅正門喺北街Template:Transport in Glasgow
似花似火

《似花似火》係由董玉方填詞，舟也作曲，譚維維演唱。
藍可盈

藍可盈（英文：Christy Lam Hor Ying，1990年5月10號—）係前香港無綫電視嘅新聞從業員，而家職位係港聞組高級記者，做緊翡翠台新聞報道主播。佢個樣畀觀眾話似陳慧琳。

簡歷
藍可盈喺香港中文大學新聞與傳播學畢業。佢2011年曾經響有線新聞做實習主播，2012年大學畢業正式加入無綫新聞。2014年9月，佢一度過檔恒基地產做公關，但係2015年2月就返番無綫電視繼續報新聞。

軼事
2015年11月10號，佢有週刊報導藍可盈聯同埋同台記者吳璟儁嘅有不為人知關係，並拍攝到於11月7號凌晨到天水圍密會。新聞部高層袁志偉同黃淑明於當日召開緊急大會。而吳璟儁當晚並沒有主持《無綫晚間新聞》。不過兩人翌年嘅6月27號起卻主持《六點半新聞報道》。
2017年6月，係指出定啲有報道指二人再一同主持嘅《晚間新聞》，二人沒表現尷尬，藍可盈更臉露微笑。
並行調

並行調（英文：parallel key），又叫平行調，喺音樂理論，係指相同主音嘅另一隻調。喺作曲同編曲，並行調嘅和弦可以用嚟做借用和弦，目的係造出一啲聽者意料之外嘅效果。
例如，C 大調嘅並行小調係 C 小調，兩者主音都係 C。
因為主音一樣，如果由一隻調轉佢嘅其中一隻並行調，並唔算係轉咗調，只係算轉咗調式。
F大調

F大調係一個基於F音嘅大調，由F、G、A、B♭、C、D、E同F組成，調號有一個降號。關係小調係D小調，並行小調係F小調。
關係調

關係調（英文：relative key），喺音樂理論，係指同某大調或者小調調號一樣，但係主音唔同嘅另一隻小調或者大調。同某大調調號一樣嘅小調叫嗰隻大調嘅關係小調（relative minor）；同某小調調號一樣嘅大調叫嗰隻小調嘅關係大調（relative major）。喺五度連環，關係調會寫喺同一格。
關係調嘅關係，係關係小調嘅主音比關係大調嘅主音低三個半音。因為主音唔同，由某調轉去佢嘅關係調算係轉調。
例如，C 大調嘅關係小調係 A 小調，兩者調號都係冇升冇降，而 C 低三個半音就係 A。
車尼希夫

車尼希夫（烏克蘭文：Чернігів，羅馬化：Chernihiv），普通話又跟俄文譯做切爾尼戈夫 （俄文：Чернигов，拉丁化：Chernigov），係烏克蘭車尼希夫州嘅首府，人口大約29萬。

地理
扯尼希夫喺德斯納河，距離基輔大約150公里（93英里）向北東方向。
呢個地區係車尼希夫舍斯托維茨亞機場嘅所喺地，但係嗰機場經已喺2002年停用。而喺冷戰嗰陣，呢度曾經係車尼希夫空軍基地嘅所喺地。

早期
車尼希夫最先喺907年一份喺基輔羅斯同拜占庭帝國之間嘅和約度出現，不過至於個城市成立嘅年份就唔太清楚。由11世紀開始，個城市對於基輔羅斯非常重要，除咗有自己嘅公國之外，佢嘅話事人仲不時會同基輔嘅阿頭爭上位。不過到13世紀，蒙古帝國征服咗基輔羅斯，整完咗車尼希夫喺當時嘅盛世。

俄羅斯帝國
到17世紀，哥薩克人喺車尼希夫興起，抵制波蘭立陶宛對城市嘅控制。喺1667年，波蘭立陶宛將車尼希夫交畀俄羅斯沙皇國管理，不過當地仍然有啲自治權。不過，隨住俄國喺1721年改國號成為俄羅斯帝國，個政府對個城市嘅控制開始收緊，冇咗佢哋嘅自治權。
截至1897年嘅人口普查，車尼希夫有大約2.7萬人，其中有1.1萬係猶太人（大約4成）。喺猶太人之中，佢哋最主要係做工業同生意，不過有唔少係做手工藝，特別係造衫。

蘇聯
到1917年十月革命，蘇聯推翻俄羅斯帝國，車尼希夫成為蘇聯領土。
到1941年，二次大戰嘅蘇德戰爭爆發，其中車尼希夫油1941年9月到1943年9月畀納粹德國佔領，係烏克蘭專員轄區嘅一部分。當時，納粹德軍喺城市入面開咗間監獄同埋勞動工廠嚟放猶太人。

烏克蘭
喺1989年蘇聯解體，車尼希夫經過喺獨立公投贊成之後，成為烏克蘭嘅一部分。
喺2014年烏克蘭去共化運動嘅期間，城市入面有一座列寧像畀人堆冧咗。
喺2022年6月，車尼希夫同熱舒夫簽咗協議，成為姊妹城市。

俄烏戰爭
喺2022年俄羅斯入侵烏克蘭。當時，俄羅斯軍隊嘗試對車尼希夫做圍城，曾經到3月10號差唔多成功，不過佢哋到最後都係撤退，冇入到城。不過，俄軍喺走之前就喺成地放咗好多地雷。
喺2023年8月19號，俄軍炸咗城入面嘅一棟大廈。到2024年4月，佢哋又炸咗另一棟住宅大廈，死咗18人。
大三度

大三度（英文：major third）係音程一種，指大調音階第一個音同第三個音之間嘅音程，喺十二平均律下相當於 4 個半音。呢個音程喺文藝復興嗰陣算係 ｢不完全協和音｣，現時係算協和音。
尼爾遜施美度

尼爾遜施美度（葡文：Nélson Semedo，1993年11月16號—）係一個嚟自葡萄牙嘅男足球員，踢後衛，而家效力緊英超球隊狼隊。
香港五蚊銀

五蚊銀（5元硬幣）係一種現行流通嘅香港銀仔，面值5港元。

史
香港政府喺1976年以紅銅鎳合金第一次出十角形5蚊銀，一面鑄有當時在位嘅英女皇劉安兒個樣，另一面就鑄有面值「香港伍圓」。但因為太容易俾人偽造，港府自1980年起改出配有安全邊嘅圓形5蚊銀。安全邊上鑄有「香港伍圓 HONG KONG FIVE DOLLARS」字樣，正面中間亦鑄咗空心「5」字，取代十角形時代的手持一個球狀物體的英國皇室獅子。而之前嘅十角形5蚊銀自1981年12月起停用。
1993年配合香港主權移交而改設計，背面配上洋紫荊花圖案。1997年，又出咗有5隻蝠鼠圖案嘅紀念幣。
廣韻

《大宋重修廣韻》，簡稱《廣韻》，係中國頭一部由政府主修嘅韻書，喺北宋大中祥符元年（1008年）由陳彭年（中文：陳彭年）等奉詔去寫，主要係增訂自先前嘅兩本韻書《切韻》同《唐韻》。《廣韻》總共收206韻，包括平聲57韻、上聲55韻、去聲60韻、入聲34韻。
佢係切韻音系嘅韻書，喺清朝重新發掘佢之後，啲人用佢作爲知曉古音嘅重要書籍。而高本漢仲用佢去復原中古音。《廣韻》之前嘅切韻系韻書曾經長期失傳，但二戰後發現咗王仁昫《刊謬補欠切韻》嘅完整版。

背景
北宋真宗時，由於舊時嘅韻書有幾多漏誤，用來做科舉標準唔得掂，就敕命去編寫《廣韻》。

內容
《廣韻》卷首記載話佢收咗2萬6194字，註解有成19萬1692字。之不過有啲字韻係多音字，一隻字有幾個音，所以其實有重複計數，今人踢走重複，計出嘅真實收錄字數係一萬六千字左右。《廣韻》總共有五卷，韻目中平聲有57韻（上平聲28韻，下平聲29韻。平聲分咗上下兩卷，係因爲平聲字多，分兩卷係爲咗編纂方便，音韻並冇唔同，而區別於其他三聲），上聲有55韻，去聲有60韻，入聲有34韻，合計206韻。之不過，同時相鄰嘅兩個或三個韻可以通押同用，即係押韻時可以按規定諧押唔同嘅韻，按通押嘅韻數計，平聲有31，上聲有30，去聲有33，入聲有19，總共係113韻（不過呢條通押規定係《廣韻》編纂完之後又再改過嘅，本來係平聲32、上聲32、去聲34、入聲19，總共117韻）。條通押規則直到平水韻都冇變，平水韻有106韻。
相比原本嘅《切韻》，《廣韻》多出13韻，佢哋分別係：
分開咗真韻嘅開口同合口，增加咗合口嘅「諄、準、稕、術」
分開咗寒韻嘅開口同合口，增加咗合口嘅「桓、緩、換、曷」
分開咗歌韻嘅開口同合口，增加咗合口嘅「戈、果、過」
追加番對應住嚴韻嘅上聲韻同去聲韻，增加咗「儼、釅」
以上四項嘅最後一項係八世紀初嗰陣由王仁昫追加嘅，除此以外，都係將啲韻分咗開合，但音節嘅種類並冇加到（開合係指介音係咪圓脣，而押韻係押韻腹同韻尾，唔睇介音，所以喺通押中會冇咗開合區分），所以冇本質嘅變化。
用做反切嘅漢字裏頭，除咗避諱呢啲特別理由外，基本都沿襲咗《切韻》嘅內容，所以《廣韻》可以代替《切韻》去使。不過，《切韻》嘅反切到咗寫《廣韻》當時，啲音已經變咗啲，所以喺各卷嘅末尾有一節「新添類隔更音和切」，記載住改訂過嘅反切。啲改訂反切絕大多數同重脣音、輕脣音有關，呢兩種音喺《切韻》時代未分化。例如支韻「卑」嘅正文反切係「府移切」，喺卷尾就改註做「必移切」。
《廣韻》嘅字義訓釋相比起《切韻》仲長啲。不過講到啲專有名詞同埋姓嘅由來時，佢啲說明有偏差，呢樣喺《集韻》嘅序度批判過。
書尾度載有「雙聲重韻法、六書、八體、辨字五音法、辨十四聲例法、辨四聲輕清重濁法」。

問題
内文：切韻考
《廣韻》嘅反切雖則基本遵從《切韻》，但佢有啲地方古怪。例如脂韻嘅「尸」切成咗「式之切」，但「之」係之韻字，正確嘅切音係「式脂切」。噉係由於喺《廣韻》時代，脂韻同之韻相近，呢啲字變得同音，於是某啲時候一啲人喺呢啲細節上出咗錯誤。另外，各韻嘅㞘㞘集中咗例外反切，呢啲係針對《切韻》所新追加嘅，可以從呢啲集中嘅例外研究出一啲嘢。

文獻版本
明代啲人唔記得咗《廣韻》，但顧炎武重新發掘咗佢，注意到佢嘅重要性。不過佢發現嘅明內府本係節略過嘅版本，佢過身後啲人先至發現《廣韻》嘅原本。南宋刊本之中，監本有高宗本、寧宗本，私家版有南宋巾箱本、題有「鉅宋廣韻」嘅版本。清代嘅刊本攞宋本做底本，當中有澤存堂本、曹楝亭本（補返咗部分嘅節略版）、古逸叢書本。澤存堂本有咗影印版，上面加咗周祖謨嘅校正，附埋部首索引，呢本係現時廣爲應用嘅版本。
大埔足球會

大埔足球會（Tai Po Football Club）係香港新界大埔區一間足球會，係香港超級聯賽參賽球隊。
之前和富社會企業同新界地產商會冠名贊助做新界地產和富大埔。2010/11年度香港甲組足球聯賽賽季結束之後，同「新界地產商會」嘅冠名贊助合約完咗，2011/12年度香港甲組足球聯賽改名和富大埔。2019-20球季，和富大埔因為喺贊助商唔再贊助球會同埋出現拖糧欠薪問題嘅原因之下宣佈唔再出戰港超聯，降到甲組參賽。响2021-2022球季，和富大埔贏咗香港甲組聯賽盃冠軍，重响2022-23球季升班到香港超級聯賽。
人民幣

人民幣，又稱人民元或人仔，係中國人民銀行喺1948年12月1號首次發行嘅通貨，係中華人民共和國嘅法定貨幣。1999年10月1號啟用新版為止共發行五套。人民幣響ISO 4217代號係CNY（Chinese yuan），不過更常用嘅縮寫係普通話讀音嘅RMB（rén mín bì）；喺數字前一般加上「￥」表示人民幣金額。
不過廣東人認為粵語「人民幣」同「人民斃」係同音，唔吉利，所以人民幣喺廣東同香港好多時被稱做人民元或人仔。

面值
人民幣嘅現鈔分紙幣同硬幣兩種。
紙幣面額有￥100（man1），￥50，￥20，￥10，￥5，￥2，￥1，5毫，2毫，1毫；
硬幣面額有5毫、2毫、1毫、5分、2分、1分。
隨著通漲，啲嘢貴嗮，面值細嘅現鈔已經基本用唔著，越來越少見。